סעיף 19(2) – משמש כחוצץ, אשר מפריד בין המעשים המנויים באמנה, לאלו הנעשו בשעת מלחמה עליהם חלים דיני המלחמה של המשפט ההומניטארי הבינלאומי לרבות הפרוטוקלים הנוספים לאמנת ז'נבה מ-1977, שמדינת ישראל איננה צד להם.
סעיף 20(2) – מדינת ישראל הסתייגה מסעיף זה במלואו.
שון וייסמן
שון זלמן וייסמן (נולד ב-14 בפברואר 1996) הוא כדורגלן ישראלי המשחק בעמדת החלוץ בריאל ויאדוליד מליגת העל הספרדית ובנבחרת ישראל.
קריירת מועדונים.
וייסמן נולד וגדל בשכונת קריית חיים שבחיפה. החל לשחק כדורגל במחלקת הנוער של הפועל חיפה, ובגיל 15 וחצי עבר למחלקת הנוער של מכבי חיפה.
ב-20 בינואר 2014, בטרם מלאו לו 18, ערך וייסמן את הופעת הבכורה שלו בקבוצה הבוגרת של מכבי חיפה, כשפתח בהרכב בהפסד 1–3 להפועל באר שבע. עד תום עונת 2013/2014 שותף בעשרה משחקים בליגת העל, ובמקביל המשיך לשחק בקבוצת הנוער וזכה עמה בדאבל. בעונת 2014/2015 שותף בשני משחקי ליגה ובמשחק אחד במסגרת גביע המדינה.
לקראת עונת 2015/2016 הושאל וייסמן להפועל עכו, ובמדיה ערך 18 הופעות בליגת העל, אך בינואר חזר למכבי חיפה ושיחק עד תום העונה בקבוצת הנוער.
ב-14 ביולי 2016 הושאל למכבי נתניה מהליגה הלאומית. ב-16 בינואר 2017 הבקיע את שער הבכורה שלו בקריירה, בתיקו 1–1 נגד הפועל רמת גן, ואת עונת 2016/2017 הוא סיים עם 12 שערים ב-21 הופעות בליגה הלאומית, וסייע לקבוצה לעלות לליגת העל.
את עונת 2017/2018 התחיל וייסמן במכבי חיפה, אך ב-5 בספטמבר 2017 הושאל לעירוני קריית שמונה מליגת העל. ב-9 בספטמבר 2017 ערך את הופעת הבכורה שלו בעירוני קריית שמונה, כשנכנס כמחליף בדקה ה-74 וכעבור ארבע דקות כבש את שערו הראשון בעירוני קריית שמונה, בניצחון 2–0 על מ.ס. אשדוד. וייסמן ערך 27 הופעות במדי עירוני קריית שמונה בליגת העל בעונה זו, רובן כמחליף, וכבש שלושה שערים.
לקראת עונת 2018/2019 חזר וייסמן לסגל מכבי חיפה. את שער הבכורה שלו בעונה זו מועדון כבש ב-7 באוגוסט 2018, בניצחון 4–0 על הפועל חדרה במסגרת גביע הטוטו, ובליגת העל כבש בעונה זו שמונה שערים.
ב-20 ביוני 2019 חתם וייסמן לשנתיים בוולפסברג מהבונדסליגה האוסטרית (ליגת העל האוסטרית). שבוע לאחר מכן ערך וייסמן את הופעת הבכורה שלו בקבוצה, בה גם כבש צמד-שערי בכורה. במחזור הרביעי כבש רביעייה בניצחון קבוצתו 5–0 על מטרסבורג, ועלה לראש טבלת מלכי השערים בליגה האוסטרית. כשלפני כן, כבש בשלושה מחזורים בליגה האוסטרית ברצף. ב-19 בספטמבר 2019 כבש וייסמן את שערו הראשון בליגה האירופית, בניצחון החוץ 4–0 על בורוסיה מנשנגלדבך במחזור הפתיחה של עונת 2019/2020.
בסוף עונתו הראשונה באוסטריה שבר את שיא השערים לכדורגלן ישראלי המשחק מחוץ לישראל ("ליגיונר"), כשכבש 30 שערים בליגה, אחד יותר מערן זהבי (בליגת העל הסינית) עונה קודם לכן, וסיים כמלך השערים בליגת העל האוסטרית לעונת 2019/2020.
ב-31 באוגוסט 2020 חתם בריאל ואיאדוליד מהלה ליגה (ליגת העל הספרדית) תמורת ארבעה מיליון אירו, סכום שיא באותה עת עבור המועדון הספרדי.
ב-13 בספטמבר 2020 ערך את הופעת הבכורה בוואיאדוליד במסגרת המחזור הראשון של עונת 2020/2021 בלה ליגה כשעלה כמחליף נגד ריאל סוסיאדד במשחק שהסתיים ב-1–1. את שער הבכורה כבש ב-11 בדצמבר 2020, בניצחון קבוצתו 2–3 על אוססונה, בו כבש צמד, נבחר לאיש משחק ואף נכלל בנבחרת מצטייני המחזור של העיתון "אל מונדו דפורטיבו". בסיום העונה בלה ליגה כבש וייסמן 6 שערים ובישל פעם אחת, בנוסף לשער ובישול נוסף בגביע הספרדי. אך יחד עם זאת, בתום העונה קבוצתו ירדה ליגה.
בעונת 2021/2022 סיים וייסמן במקום הרביעי בטבלת הכובשים בליגה הספרדית השנייה (סגונדה דיוויסיון), ועזר לקבוצתו ריאל ויאדוליד להעפיל בחזרה ללה ליגה (ליגת העל הספרדית), לאחר עונת היעדרות אחת ממנה. בסיום העונה בליגה השנייה כבש וייסמן 20 שערים (מלך השערים של ואיאדוליד בכל המסגרות) ובישל שלושה, ולזכותו גם שער נוסף בגביע הספרדי. הוא נבחר על ידי אוהדי ואיאדוליד ל"שחקן העונה" של הקבוצה.
נבחרות ישראל.
מאז 2011 שיחק וייסמן בכל גילאי נבחרות ישראל, מנבחרת הנערים של ישראל מגיל 16, כשבמדי נבחרת הנוער של ישראל ערך 22 הופעות בהן כבש שני שערים. וייסמן העפיל עם הנבחרת לאליפות אירופה (היורו) לנוער עד גיל 19 בשנת 2014, ושיחק בכל שלושת משחקי הנבחרת בטורניר.
ב-21 במרץ 2017 ערך וייסמן את הופעת הבכורה שלו במדי הנבחרת הצעירה של ישראל עד גיל 21, במשחק מול , ובסך הכל ערך 13 הופעות במדי הנבחרת הצעירה, בהן כבש שלושה שערים.
ב-9 בספטמבר 2019 ערך וייסמן את הופעת הבכורה שלו במדי הנבחרת הבוגרת של ישראל, כשפתח בהרכב בהפסד 2–3 ל במוקדמות יורו 2020. ב-4 בספטמבר 2021 כבש וייסמן את שערו הראשון בנבחרת בניצחון הביתי 2–5 על במסגרת מוקדמות מונדיאל 2022.
חיים אישיים.
הוריו התגרשו כשהיה בן 13, לאחר מכן הוא ואחיו הצעיר שובל (כיום, איש קבע לשעבר) גדלו בחיק אמם, ורדה. סבתו היא ניצולת שואה.
שירת בצה"ל בבסיס הטכני של חיל האוויר בחיפה, על תקן ספורטאי מצטיין.
לו גם דרכון פורטוגלי, דבר המסייע לשחק בליגות אירופאיות מסוימות שלא על תקן שחקן זר.
ב-22 במאי 2019 נישא לבת זוגו הישראלית עדן מרקוביץ', חברתו עוד מימי התיכון, ובתם הבכורה נולדה באוגוסט 2020. וייסמן סיפר שהוא מתחזק.
וייסמן שותף במסעדת רובן בעיר נהריה.
תארים.
מכבי נתניה
תארים אישיים
מיגל (סדרת טלוויזיה)
מיגל (או MÍGUEL) היא סדרת טלוויזיה ישראלית שיצרו טום סלמה ודפנה לוין, בכיכובו של רן דנקר. הסדרה עלתה לשידור ב-25 בינואר 2018 בערוץ HOT3, ומספרת את סיפורו של טום, מעצב אופנה בן 23 שטס לגואטמלה לאמץ ילד.
באפריל 2018 נבחרה "מיגל" מבין 135 סדרות מכל העולם להשתתף בפסטיבל Canneseries, שם זכתה בפרס אנסמבל השחקנים הטוב ביותר.
הסדרה נמכרה לשידור לערוץ הפרימיום הצרפתי +Canal.
תקציר העלילה.
טום (רן דנקר) הוא תל אביבי צעיר בן 23, גיי, שמחליט לאמץ את מיגל, ילד בן 6 מגואטמלה. אמירה, חברתו של טום, שגם נשואה לו פיקטיבית, מלווה אותו בתהליך האימוץ. במהלך המסע של מיגל בגואטמלה טום מנסה להסתיר ממיגל את הסוד ששמר ממנו כל הזמן.
העלילה נעה בין שני צירי זמן - העבר, שנת 2001, סיפור האימוץ של מיגל, וההווה, שנת 2017, כאשר מיגל הבוגר חוזר לגואטמלה כדי לחפש את אמו הביולוגית.
קישורים חיצוניים.
ביקורות:
רגימנט דוקס לנקסטר
החזרה בגבול
החזרה בגבול היא פרקטיקה של מדינות המחזירות מבקשי מקלט המגיעים לגבולן, ללא האפשרות להגיש בקשה למקלט. פרקטיקה זו מהווה הפרה של עקרון איסור ההחזרה (Non-Refoulement).
הסוגיה המשפטית.
החזרה בגבול מונעת ממבקשי המקלט להביא בפני הגורם המוסמך את טענותיהם בדבר הסכנה הצפויה להם. היא חוסמת את גישתם לערכאות השיפוטיות ואת יכולתם למצות את זכויותיהם המשפטיות בטרם יגורשו. החזרה בגבול עומדת בניגוד עיקרון איסור ההחזרה (Non-Refoulement) המעוגן בסעיף 33 לאמנה הבינלאומית בדבר מעמדם של פליטים (1951). מכוח העיקרון קיימת חובה לקיים בדיקה פרטנית בעניינו של כל אדם ולאפשר את הגישה למערכת המקלט. העיקרון קובע כי אסור לגרש אדם למדינה בה נשקפת סכנה לחייו או חירותו או שהוא צפוי לעינויים בה. החובה איננה מסתכמת רק באי-החזרה למדינת המוצא אלא כוללת, לפי סעיף 33(1) לאמנת הפליטים, איסור על החזרה שמתבצעת "בכל דרך שהיא". הביקורת המרכזית כלפי "החזרה חמה" מתבטאת בכך שעיקרון איסור ההחזרה הוא חלק מהמשפט הבינלאומי המנהגי, ומכאן מחייב את כל מדינות העולם גם בהיעדר חקיקה פנים-מדינתית.
המצב בישראל.
בישראל, נושא ההחזרה בגבול קיבל ביטוי בנוהל "החזרה חמה" הידוע בשמו הרשמי כ-"נוהל החזרה מתואמת מיידית". הנוהל אפשר לחיילי צה"ל ומג"ב לשלוח חזרה למצרים מבקשי מקלט שהגיעו מהגבול עם סיני. הנוהל החל דרכו בישיבה שקיים היועץ המשפטי לממשלה במרץ 2006 ונמשך עד מרץ 2011 ולאחר שנקבע בבג"ץ כי ההסדר מעורר קשיים.
ההסכם עם מצרים.
"נוהל החזרה מתואמת מיידית" או "החזרה חמה" מתבסס על הסכם שנערך בין ראש הממשלה של ישראל לשעבר אהוד אולמרט לבין נשיא מצרים לשעבר, חוסני מובארכ. נוהל ההחזרה החמה מאפשר לחיילי צה"ל ושוטרי מג"ב להחזיר מבקשי מקלט שמגיעים לגבול בסיני חזרה למצרים לידי כוחות הביטחון המצריים.
בהסכם סוכם כי מבקשי מקלט שעברו את הגבול לישראל יוחזרו למצרים, בה יהיו בטוחים. לדברי אולמרט, מצרים הסכימה לקבל חזרה לגבולותיה מבקשי מקלט שחצו את הגבול וכן כאלו שיחצו אותו בעתיד ותפעל למנוע הסתננויות עתידיות. בנוסף, ישראל תקבל ערובות מצריות בנוגע לביטחונם. עם זאת, מצרים הכחישה קיום הסכם זה. בתקופה זו, הגישו ארגוני זכויות-אדם בשיתוף התוכנית לזכויות פליטים באוניברסיטת תל אביב עתירה לבג"ץ להפסקת הנוהל.
מצרים וישראל כפופות לסטנדרטים הבינלאומיים מאחר שהן החתומות על האמנה בדבר מעמדם של פליטים. עם זאת היו מספר לא מבוטל של אירועים בהם מצרים גירשה חזרה מבקשי מקלט משטחה למדינת מוצאם, שם הם נמצאים בסכנה ממשית.
שינוי המצב המשפטי לאחר העתירה בשנת 2007.